**ΕΛΛΗΝΙΚΗ ΔΗΜOΚΡΑΤΙΑ Καλλιθέα 11/12/2024**

**ΝΟΜΟΣ ΑΤΤΙΚΗΣ Αρ.Πρωτ: 63721**

**ΔΗΜΟΣ ΚΑΛΛΙΘΕΑΣ** 

Ταχ.Δ/νση: Ματζαγριωτάκη 76

 Καλλιθέα 17676

Τηλέφωνα : 210 9589569 (εσωτ.308)

EΜΑΙL : a.theologou@kallithea.gr

**Γνωμοδότηση Επιτροπής σχετικά με το αίτημα μετάθεσης συμβατικού χρόνου παράδοσης για το έργο «Ενίσχυση της μικροκινητικότητας στο Δήμο Καλλιθέας»**

* Στην Καλλιθέα και στο Δημοτικό Κατάστημα σήμερα 11-12-2024, ημέρα Τετάρτη και ώρα 10.30 συνήλθε η Επιτροπή Παρακολούθησης και Παραλαβής της ΠΡΟΜΗΘΕΙΑΣ ΗΛΕΚΤΡΙΚΩΝ ΠΟΔΗΛΑΤΩΝ ΚΑΙ ΛΟΙΠΩΝ ΣΥΣΤΗΜΑΤΩΝ ΚΟΙΝΟΧΡΗΣΤΩΝ ΠΟΔΗΛΑΤΩΝ ΣΤΟ ΔΗΜΟ ΚΑΛΛΙΘΕΑΣ (ΧΡΗΜΑΤΟΔΟΤΗΣΗ ΕΣΠΑ - ΟΠΣ 5161697), η οποία συγκροτήθηκε με την αριθμ. 119/2024 Απόφαση του Δημοτικού Συμβουλίου, προκειμένου να γνωμοδοτήσει επί της μετάθεσης συμβατικού χρόνου παράδοσης της σύμβασης μεταξύ του Δήμου Καλλιθέας και του Αναδόχου «AMCO ΟΛΟΚΛΗΡΩΜΕΝΑ ΣΥΣΤΗΜΑΤΑ ΥΨΗΛΗΣ ΤΕΧΝΟΛΟΓΙΑΣ ABEE» (ΑΔΑΜ 23SYMV013945891) για το έργο «Ενίσχυση της μικροκινητικότητας στο Δήμο Καλλιθέας» και βάσει 1) του άρθρου 4.5 της 272/2023/03-05-2023 διακήρυξης (ΑΔΑΜ 23PROC012595468) σύμφωνα με το οποίο *«Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης της Επιτροπής της περ. β της παρ. 11 του άρθρου 221 του ν. 4412»* και 2) Τις διατάξεις της παρ. 4 του άρθρου 206 ν. 4412/2016, σύμφωνα με την οποία: *«Μετάθεση επιτρέπεται μόνο όταν συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι, που καθιστούν αντικειμενικώς αδύνατη την εμπρόθεσμη παράδοση των συμβατικών ειδών».*

Στη συνεδρίαση της Επιτροπής ήταν παρόντες:

Θεολόγου Ανδρέας, Πρόεδρος της Επιτροπής,

Μακρής Κυριάκος, Τακτικό Μέλος,

Τουρή Κωνσταντίνα, Τακτικό Μέλος

Η Επιτροπή έχοντας υπόψιν:

* Την αριθ. 119/2024 Απόφαση του Δημοτικού Συμβουλίου περί συγκρότησης Επιτροπής Παραλαβής του Ν. 4412/2016,
* Το από 12/12/2023 (ΑΔΑΜ 23SYMV013945891) συμφωνητικό μεταξύ του Δήμου Καλλιθέας και της Αναδόχου εταιρείας «AMCO ΟΛΟΚΛΗΡΩΜΕΝΑ ΣΥΣΤΗΜΑΤΑ ΥΨΗΛΗΣ ΤΕΧΝΟΛΟΓΙΑΣ ABEE», για το έργο «Ενίσχυση της μικροκινητικότητας στο Δήμο Καλλιθέας», σύμφωνα με την οποία η σύμβαση τίθεται σε ισχύ από τις 12/12/2023 και έχει διάρκεια 8 μήνες,
* Το με αρ. πρωτ. 36829/26-07-2024 αίτημα της Αναδόχου εταιρείας «AMCO ΟΛΟΚΛΗΡΩΜΕΝΑ ΣΥΣΤΗΜΑΤΑ ΥΨΗΛΗΣ ΤΕΧΝΟΛΟΓΙΑΣ ABEE», το οποίο υποβλήθηκε εμπρόθεσμα και αναγράφονται αναλυτικά οι λόγοι στους οποίους οφείλεται η μετάθεση συμβατικού χρόνου παράδοσης και με το οποίο αιτείται παράταση προθεσμίας παράδοσης των υλικών κατά τέσσερις (4) μήνες, ήτοι έως και 12/12/2024,
* Την με αρ. πρωτ. 53209/18-10-2024 γνωμάτευση της Επιτροπής Παρακολούθησης και Παραλαβής της ΠΡΟΜΗΘΕΙΑΣ ΗΛΕΚΤΡΙΚΩΝ ΠΟΔΗΛΑΤΩΝ ΚΑΙ ΛΟΙΠΩΝ ΣΥΣΤΗΜΑΤΩΝ ΚΟΙΝΟΧΡΗΣΤΩΝ ΠΟΔΗΛΑΤΩΝ ΣΤΟ ΔΗΜΟ ΚΑΛΛΙΘΕΑΣ η οποία γνωμοδοτεί θετικά για το αίτημα της αναδόχου εταιρείας «AMCO ΟΛΟΚΛΗΡΩΜΕΝΑ ΣΥΣΤΗΜΑΤΑ ΥΨΗΛΗΣ ΤΕΧΝΟΛΟΓΙΑΣ ABEE»,
* Το με αρ. πρωτ. 63421/10-12-2024 αίτημα της Αναδόχου εταιρείας «AMCO ΟΛΟΚΛΗΡΩΜΕΝΑ ΣΥΣΤΗΜΑΤΑ ΥΨΗΛΗΣ ΤΕΧΝΟΛΟΓΙΑΣ ABEE», το οποίο υποβλήθηκε εμπρόθεσμα και αναγράφονται αναλυτικά οι λόγοι στους οποίους οφείλεται η μετάθεση συμβατικού χρόνου παράδοσης και με το οποίο αιτείται παράταση προθεσμίας παράδοσης των υλικών κατά τέσσερις (4) μήνες, ήτοι έως και 12/04/2025,
* Τις διατάξεις της παρ. 4 του άρθρου 206 ν. 4412/2016, σύμφωνα με την οποία: *«Μετάθεση επιτρέπεται μόνο όταν συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι, που καθιστούν αντικειμενικώς αδύνατη την εμπρόθεσμη παράδοση των συμβατικών ειδών»,*
* Το άρθρο 4.5 της υπ’αριθμ. 272/2023/03-05-2023 διακήρυξης (ΑΔΑΜ 23PROC012595468), *«Τροποποίηση σύμβασης κατά τη διάρκειά της: Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης της Επιτροπής της περ. β της παρ. 11 του άρθρου 221 του ν. 4412/2016»,*
* Το γεγονός ότι η μετάθεση συμβατικού χρόνου παράδοσης προβλέπεται να είναι μόνο χρονική, δε θα προκύψει υπέρβαση του φυσικού και οικονομικού αντικειμένου και λαμβάνει χώρα κατά το χρονικό διάστημα που εκτελείται η σύμβαση,
* Ο συμβατικός χρόνος παράδοσης μετατίθεται εξαιτίας καθυστέρησης στις εργασίες ρευματοδότησης, εκ μέρους του Δήμου Καλλιθέας, των θέσεων εγκατάστασης,
* Δεν επιβάλλονται κυρώσεις σε βάρος του Αναδόχου (άρθρο 206 παρ. 4 του Ν. 4412/2016)

**ΓΝΩΜΟΔΟΤΕΙ**

Α) **Θετικά** για την εξέταση δυνατότητας μετάθεσης συμβατικού χρόνου παράδοσης των υλικών κατά τεσσάρων (4) μηνών, ήτοι έως 12/04/2025, του από 12/12/2023 (ΑΔΑΜ 23SYMV013945891) συμφωνητικού μεταξύ του Δήμου Καλλιθέας και της Αναδόχου εταιρείας «AMCO ΟΛΟΚΛΗΡΩΜΕΝΑ ΣΥΣΤΗΜΑΤΑ ΥΨΗΛΗΣ ΤΕΧΝΟΛΟΓΙΑΣ ABEE», για το έργο «Ενίσχυση της μικροκινητικότητας στο Δήμο Καλλιθέας», καθώς εξαιτίας καθυστέρησης στις εργασίες ρευματοδότησης, εκ μέρους του Δήμου Καλλιθέας, των θέσεων εγκατάστασης, το έργο δε θα ολοκληρωθεί στο χρονικό διάστημα που ορίζεται από την προηγούμενη μετάθεση,

Β) Με την τροποποίηση αυτής, δεν αλλάζει το φυσικό και οικονομικό αντικείμενο,

Γ) Η αρχική σύμβαση βρίσκεται σε ισχύ και ο Ανάδοχος υπέβαλε εμπρόσθεσμα το με αρ. πρωτ. 63421/10-12-2024 αίτημα για μετάθεση συμβατικού χρόνου παράδοσης.

Η ΕΠΙΤΡΟΠΗ

Θεολόγου Ανδρέας

Μακρής Κυριάκος

Τουρή Κωνσταντίνα